Diari Oficial de la Generalitat Valenciana


Sumari del DOGV 5239, del 12-04-2006 (2006/4211)

ACORD de 24 de març del 2006, del Consell de la Generalitat, pel qual s'autoritza determinada transferència de crèdit entre programes, capítol 1, per un import de 100.000 euros, així com una transferència de crèdit del capítol 4 al 2 en el programa 313.30 per un import de 706.902,46 euros, que implica la minoració de la línia nominativa X4943. Exp. 16.002/06-011 i 16.007/06-027.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5239

Data del DOGV
:   12-04-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/4211


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 24 de març del 2006, del Consell de la Generalitat, pel qual s'autoritza determinada transferència de crèdit entre programes, capítol 1, per un import de 100.000 euros, així com una transferència de crèdit del capítol 4 al 2 en el programa 313.30 per un import de 706.902,46 euros, que implica la minoració de la línia nominativa X4943. Exp. 16.002/06-011 i 16.007/06-027. [2006/4211]  
El Consell de la Generalitat, en la reunió del dia 24 de març de 2006, va adoptar l'acord següent:  
La major sensibilitat i conscienciació cap a la problemàtica de persones amb alguna discapacitat ha suposat un increment dels programes i centres, propis i aliens, que afavorisquen la integració d'este col·lectiu i en conseqüència, un augment de les tasques de gestió, control i coordinació de la Direcció General d'Integració Social del Discapacitat. Per tot això, s'ha previst incrementar la dotació de recursos humans d'esta direcció general amb la creació de dos llocs de cap de secció, per a la qual cosa es proposa incrementar la dotació de l'article 19 del programa 313.40 en 100.000 euros, a càrrec de disponibilitats pressupostàries existents en el capítol 1 d'altres programes pressupostaris afectes la Conselleria de Benestar Social.  
D'altra banda, la Conselleria de Benestar Social ha adjudicat a la Fundació Internacional O'Belen la gestió integral del Centre d'Acollida de Menors .Baix Vinalopó. a Elx, que fins a l'1 de març del 2006 gestionava el centre IVADIS-Alacant. En conseqüència, i una vegada deduïdes les despeses corresponents als dos primers mesos de l'any, s'ha proposat minorar la línia nominativa X4943, inclosa en l'annex de transferències corrents del programa 313.30, Família, Menor i Adopcions, en 706.902,46 euros i destinar-los a incrementar la dotació del capítol 2 del mateix programa per a complir al contracte administratiu subscrit.   
En este sentit, i en virtut del que disposen els articles 17 i 18 de la Llei 15/2005, de 26 de desembre, de la Generalitat, de Pressupostos de la Generalitat per a l'exercici 2006, el Consell de la Generalitat   
ACORDA  
Primer  
S'autoritza la minoració de crèdit en les aplicacions pressupostàries i pels imports que es detallen a continuació:  
Aplicació Import   
03.37.80.333.04.12 50.000,00   
02.50.28.508.60.63 40.000,00   
24.46.92.599.98.31 10.000,00   
21.76.98.621.51.2 706.902,46   
Total 806.902,46   
Segon  
S'autoritza l'augment de crèdit en les aplicacions pressupostàries que es detallen a continuació:  
Aplicació Import   
38.70.59.044.47.28 762.592,00   
11.59.17.193.75.2 706.902,46   
Total 806.902,46   
Valencia, 24 de març de 2006.  
El vicepresident i secretari del Consell de la Generalitat,  
VÍCTOR CAMPOS GUINOT